সম্প্রতি প্রকাশিত একটি গবেষণা পত্র অনুসারে প্রতিদিনের খাদ্যতালিকায় মাংস এবং উচ্চ ক্যালোরিযুক্ত খাদ্য বেশি মাত্রায় থাকলে পুরুষ এবং নারী, উভয়েরই কলোরেকটাল বা মলাশয় ও পায়ুপথের ক্যান্সারে আক্রান্ত হওয়ার আশঙ্কা বৃদ্ধি পায়। গবেষণাটি চলাকালীন বিশেষজ্ঞরা লক্ষ করেছিলেন বেশি মাত্রায় এই ধরনের খাবার খেলে শরীরের অন্দরে প্রদাহের মাত্রা বাড়তে শুরু করে। আর একথা তো সবারই জানা আছে যে ইনফ্লেমেশন যত বাড়তে থাকে, তত শরীরের একের পর এক অঙ্গের কর্মক্ষমতা কমতে শুরু করে। সেই সঙ্গে বাড়ে নানাবিধ ক্যান্সারে আক্রান্ত হওয়ার আশঙ্কাও।